CELEX: 62008TN0474
Language: fi
Date: 2008-10-31 00:00:00
Title: Asia T-474/08: Kanne 31.10.2008 — Umbach v. komissio

7.2.2009   
            
            
               FI
            
            
               Euroopan unionin virallinen lehti
            
            
               C 32/37
            
         Kanne 31.10.2008 — Umbach v. komissio
   (Asia T-474/08)
   (2009/C 32/73)
   Oikeudenkäyntikieli: saksa
   Asianosaiset
   
      Kantaja: Dieter C. Umbach (edustaja: asianajaja M. Stephani)
   
      Vastaaja: Euroopan yhteisöjen komissio
   Vaatimukset
   
               —
            
            
               Vastaajan 2.9.2008 tekemä päätös D(2008) 6991 (Az.: SG.E.3/MV/psi) on kumottava.
            
         Oikeudelliset perusteet ja pääasialliset perustelut
   Kantaja riitauttaa komission päätöksen, jolla kieltäydyttiin antamasta kokonaan ja ilman rajoituksia tutustuttavaksi asiakirjoja, jotka liittyvät Itsenäisten valtioiden yhteisölle annettavan teknisen avun ohjelmaan (TACIS-ohjelma) ja TACIS-sopimukseen, jonka sopimusosapuoli kantaja on. Kantaja väittää, että tutustumisella kyseisiin asiakirjoihin on ratkaiseva merkitys kantajan puolustautumiselle sitä kannetta vastaan, jonka komissio nosti kantajaa vastaan TACIS-sopimuksen irtisanomisen johdosta ja joka koskee suoritetun rahamäärän takaisinmaksua.
   Kantaja vetoaa kanteensa tueksi ensinnäkin yhteisön oikeuden perusperiaatteiden loukkaamiseen, erityisesti hyvän hallinnon oikeusperiaatteeseen ja oikeudenmukaisen oikeudenkäynnin oikeusperiaatteeseen, sillä kantajan on henkilönä, jota asia koskee, voitava tutustua kokonaan ja ilman esteitä asiakirjoihin, jotka ovat tarpeellisia hänen puolustukselleen ja omien vaatimusten esittämiseksi komissiolle myöhemmin.
   Kantaja väittää lisäksi, että asetuksesta (EY) N:o 1049/2001 (1) seuraa oikeus saada tutustua kokonaan ja ilman esteitä asiakirjoihin, sillä komissio on käyttänyt virheellisesti erityisesti sille kyseisen asetuksen 4 ja 9 artiklan nojalla annettua harkintavaltaa.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).